open-index/open-wikipedia-markdown huggingface dataset:
Lynette Hoppe

**Lynette Hoppe**, emri i vajzërisë Holms, lindi më 8 maj 1960 në Hammond, Indiana, SHBA. Kur ajo ishte 3 vjeçe, familja e saj u shpërngul në Uganda në Afrikën Lindore, pasi prindërit e saj ishin gjithashtu misionarë. Në vitin 1973 rikthehet në SHBA ku fillon studimet në Institutin Moody Bible për tre vjet me radhë dhe më pas vazhdoi studimet në Kolegjin Northwestern në Minneapolis, ku u diplomua në Artet e Bukura. Më pas ndoqi studimet pasuniversitare në Weaton dhe u diplomua për master në mision. Në Weaton ajo u njoh me Nathan Hoppe, me të cilin u martua dhe së bashku patën 2 fëmijë, Tristanin (lindur në vitin 1997) dhe Katherinën ( lindur në vitin 2000 në Shqipëri). Mbas përfundimit të shkollës ajo së bashku me bashkëshortin e saj vendoset në Kenia.

Bashkë me familjen e saj, Lynette Hoppe u vendos në Shqipëri në mars 1998, duke u vunë në shërbim të njerëzve në nevojë. Që nga ajo kohë, Lynette u bë koordinatore e shumë projekteve, për t’i ardhur në ndihmë fëmijëve të varfër, jetimëve apo invalidëve. Ajo drejtoi kampe fëmijësh, misione bamirëse për njerëzit e varfër, hapi kurse për mësimin e arteve të bukura, si dhe kreu mjaft vepra bamirësie në shërbim të njerëzve në mjaft rrethe të vendit tonë. Edhe pse e sëmurë, ajo u kthye nga SHBA-ja përsëri në vendin tonë, ku dhe vazhdoi për gati 2 vjet terapinë për të përballuar sëmundjen.

“Dua të prehem në Shqipëri, në varrezat e fshatit Shën-Vlash të Durrësit”, - kishte thënë misionarja amerikane vetëm pak ditë përpara ndarjes me këtë jetë. Punëtori i varrezave të këtij fshati kujton se një javë më parë, ashtu e sëmurë dhe e dobët, ajo erdhi vetë në varrezë dhe zgjodhi vendin për t’u prehur përjetësisht. Varri i gruas amerikane ndodhet në një zonë piktoreske, poshtë disa pemëve. Përpara ka të gjithë hapësirën ku shtrihet fusha e Durrësit, një hapësirë që ngjan e nevojshme për shpirtin e saj të madh. Dëshira e fundit e 46-vjeçares Hoppe, u bë e mundur mes dhimbjeve për humbjen e një njeriu të madh, dje. Ceremonia e varrimit, e kryer me datë 29 gusht 2006, u drejtua nga kreu i Kishës ortodokse në vendin tonë, hirësia e tij Janullatosi, si dhe nga mitropoliti i Korçës imzot Joan Pelushi dhe nga disa priftërinj të lartë, të cilët kishin ardhur nga SHBA enkas për këtë qëllim. Varrezat e fshatit të Durrësit ndodhen pranë manastirit ortodoks, fe të cilën amerikania e besonte dhe i ishte përkushtuar.
Bardhok Biba

**Bardhok Biba** (Orosh, 10 maj 1923 - 6 gusht 1949) ishte veprimtar i Partisë Komuniste të Shqipërisë, partizan dhe deputet shqiptar.

## Jeta 
Lindi në Orosh të Mirditës, prej një fisi të largët me kapidanët. Shkollohet në Internatin e Oroshit dhe pastaj në gjimnazin e Shkodrës. Përjashtohet nga shkolla për sjellje të këqija.

Me ndikimin e Gjon Marka Gjonit ishte pranuar në shkollën teknike në Tiranë, këtu kishte rënë në kontakt me idetë komuniste, me Emin Duraku, Branko Kadia, Sadik Bekteshi, Hajdar Dushi, kosovarin Xheladin Hana, Nazmi Rushiti, Tom Kola e të tjerë.

Më 7 prill 1937 u arratis në Mbretërinë Jugosllave, ku qëndroi deri më 1940, kohë kur kthehet në atdhe. U arrestua për pak kohë më 1941.

Pas marrjes së pushtetit nga komunistët, në nëntor 1944 u emërua komisar i komandës veriore në Mirditë. Mbi të binin të gjitha organizimet e gjyqeve të pafund politike, internimet, shkeljet e zakoneve, etj. Për këtë shkak, u bë ndër njerëzit më të padëshiruar të qëndresës antikomuniste që vepronte në Mirditë. Më 2 mars 1947 hyri në Kuvendin Popullor si deputet zëvendësues në zgjedhjet e 2 marsit 1947, në vend të Kolë Prelës të pushkatuar si "armik i pushtetit popullor"

Më 1 gusht 1949 në Shqopën të Munegjës në Mirditë u bë një mbledhje e Nënkomitetit Krahinor të Mirditës, në përfundim të të cilit Ndue Pjetër Gjomarkaj ishte zgjedhur kryetar. Mbledhja vendosi vrasjen e Bardhok Bibës.

Organi i shpagimit u vendos në vendin e pritës në të dalë të Kaçinarit, ku Biba kishte mbajtur një konferencë. Në orën 14.00 u vra Biba dhe u plagosën dy shoqëruesit e tij dhe mbi trupin e viktimës u la vendimi i Nënkomitetit Krahinor. I gjithë grupi që kreu vrasjen u larguan po atë ditë drejt Jugosllavisë.

## Raprezalja nga pushteti popullor 
Dy ditë pas vrasjes, një brigadë e posaçme, Sigurimi arrestoi 300 persona brenda pak orësh. Gjithë Mirdita u përshkua nga terrori, dhe si masa arbitrare ndëshkimore u jetësua ajo çka u njoh më pas si Masakra e Qafë-Valmirit ku dhe ishte vrarë Bardhok Biba. Katërmbëdhjetë të dënuar me varje e pushkatim që nuk kishin fare lidhje me vrasjen.

## Trashëgimia 
Vrasja e Bibës çoi drejt përgjakjes së krejt krahinës dhe përndjekjes së të pafajshëmve nga organet e regjimit komunist që donin të ndillnin terror në krahinën ku Gjonmarkajt kishin ndikimin e tyre tradicional e konservator. Veprimet represive morën hov sidomos me Pal Mëlyshit, i cili ia kushtonte karrierën Bibës. 

Për afro 41 vjet Bardhok Biba do të mbetej simbol i Mirditës, deri sa pas këtij viti, busti i tij, i Pal Mëlyshit, Ndrecë Ndue Gjoka, katër heroinave do të shkatërroheshin.

## Burime
Shenjtori

[parapamje|200px|Në [Ionografia|ikonografinë e krishterë, shenjtorët vizatohen shpesh një brerore.]]
**Shenjtori** (lat. *"sanctus"*) është njeriu që në pikëpamjen fetare, etike e morale ka jetuar një jetë të përsosur. Shenjtori në Krishterim është një njeri, i gjallë ose i vdekur, i pranuar zyrtarisht, veçanërisht prej shënjtërimit, i emëruar për publikun i nderueshëm dhe i aftë për ndërmjetësi për njerzit tek Perëndia. Shenjtori, qoftë ai burrë, grua apo fëmijë, vlerësohet njeriu i ndriçuar nga Mençuria e Parimit të Epërm Krijues ose Perëndia. Si i tillë ai ka vepruar në pajtim të plotë me dëshirën dhe mençurinë hyjnore, në kapërcimin e kufinjve dhe dobësive njerzore duke qënë shembull i mirë frymëzimi, për t´u ndjekur dhe për t´iu afruar Perëndisë. Emërtimi rrjedh nga Besëlidhja e Re, nga fjala greke "hagios" - i shenjtë, shenjtor. U përkthye nga Shën Jeronimi në Latin Vulgate si "sanctus" - me të njëjtin kuptim - shenjtor. shkurtimi për emërtimin Shenjtor është "Shën" ose "Sh".

## Në Krishterim 
thumb|200px|Shenjtorët e Kishës katolike romake.
Kisha katolike romake ka shpallur mëse 10.000 shenjtorë. Emërtimi i mëparshëm për shenjtorin ishte dëshmor (martir), që nënkupton dikë që dëshmon me fjalë dhe vepra fenë e tij në Perëndi, dhe më mirë do të vdiste sesa të hiqte dorë nga besimi i tij. Ky emërtim filloi të përdorej gjithnjë e më shumë për "dikë që vdiste për fenë e tij", dhe u bë e zakonshme për përshkrimin e të gjithë dëshmitarëve të krishterë, si për dëshmorët dhe rrëfyesit. Kisha katolike pohon se ajo nuk i bën shenjtorët, por i pranon dhe njeh si të tillë besimtarët dhe fetarët që kanë çuar një jetë të drejtë në përputhje të plotë me dëshirën dhe mençurinë hyjnore.

## Islam
## Thënie 
* "Lindur shenjtor, vdekur mëkatar - lindur mëkatar -- vdekur shenjtor". - Doug Horton
* "Perëndia krijon nga asgjëja. Ju thoni e mrekullueshme. Po, sigurisht, por ai bën edhe diçka më të mrekullueshme: ai bën shenjtor mëkatarin". - Soren Kierkegaard
Njësitë administrative të Suedisë

**Suedia** është ndarë në nivelin të parë në rajone edhe qarqe dhe në nivelin të dytë në komuna.

Këto janë listat:
* Qarqet e Suedisë (21 qarqe)
* Komunat e Suedisë (290 komuna)
Roland Trebicka

**Roland Trebicka** (13 janar  1947 në Korçë – † 6 mars 2013 në Tiranë) ishte një aktor shqiptar i nderuar me çmimin Artist i merituar.

## Biografia 
Roland Trebicka lindi  në Korçë në vitin 1947. Kreu shkollën e mesme të përgjithshme "Raqi Qirinxhi" në vendlindje.

Kur ishte i ri punoi si aktor në Estradën profesioniste te SHQUP (Shtëpia Qendrore e Ushtrisë Popullore) ose shkurt "Estrada e Ushtarit". Gjatë këtyre viteve në këtë trupë profesioniste debutuan edhe aktore te tjere te cilet me vone do te beheshin te famshem ne fushen e humorit skenik dhe televiziv si Aleko Prodani, Koco Devole, Zef Deda, Sejfulla Myftari (Cekja), Mehdi Maljak, Behar Mera etj. Në vitin 1971 u bë pjesë e Teatrit Kombëtar (i njohur atëherë si Teatri popullor). Punoi në Teatrin Kombëtar deri më 1999. Pas një përvoje tri vjeçare me kompaninë “Publimedia”, u rikthye në Teatrin Kombëtar. 

Kulmin e suksesit në publik e arriti me rolin e Jovan Bregut në komedinë Pallati 176. Mjeshtria e tij në këtë rol ndikoi fort që komedia të thyejë të gjitha rekordet e mëparshme të shikueshmërisë. Edhe sot, me 500 shfaqje në shtatë vjet, me dhjetra transmetime TV dhe dhjetra mijë kopje videokasetash të shitura, "Jovan Bregu" është figura më popullore e skenës shqiptare, batutat e të cilit prej kohësh janë bërë pjesë e folklorit dhe zhargonit të sotëm. Por rolet e Trebickës në teatër janë të shumtë. Shikuesit e kujtojnë me nostalgji në rolet e Xhenarinos tek “Magjia e madhe”, Zganarelit tek “Don Zhuani”, Hlestakovit tek “Inspektori” (“Revizori”).... tek “Një burrë me trandafil”. 
Në vitin 2002, për rolin e Rojës tek “Mbreti po vdes”, Trebicka ishte kantidat për Çmimin “Aktori më i Mirë Mbështetës” në Festivalin Ndërkombëtar të Teatrit Eksperimental, në Kajro. 

Karriera e Roland Trebickës si aktor fillon me rolin e Kostës, në filmin “Debatik”, më 1961. Ishte kjo përvojë që shënoi kursin që do të merrte më vonë jeta e djaloshit korçar. Ka luajtur edhe në disa filma, ndër të cilët vlen të përmenden Ëndërr për një karrige (Vaska) dhe Koncert në vitin 1936 (Nesti). 

Në vitin 2011 u sëmur rëndë nga një sëmundje në mushëri që e detyroi të rrijë larg skenës rreth dy vjet. 
 
Është nderuar me titullin Artist i merituar dhe Qytetar nderi i Korçës. Vdiq nga kanceri në mushkëri më 6 mars 2013. 

## Interpretime 
1999   
| valign="top" |

|}

## YouTube
1977 Arturo Ui (Roli ne Pjesen e Dyte) - http://www.youtube.com/watch?v=sljdLPtwxqU

1990 Zbutja e Kryeneces - http://www.youtube.com/watch?v=cwwLRtb4RW8

1991 Valsi i Titanikut - http://www.youtube.com/watch?v=u7eVeCRYL2Q

1996 Gjumi i Gjate - http://www.youtube.com/watch?v=yBzGRY_3-_8

1998 8 Persona Plus - http://www.youtube.com/watch?v=LI6Tyk4XlFs

1998 Vizita e Inspektorit - http://www.youtube.com/watch?v=JWglewUlzro

2011 Te Gjithe me Huqe - http://www.youtube.com/watch?v=RrDpLLlBKaI

## Nderime 
* Artist i merituar
* Qytetar nderi i Korçës
Titulli artist i merituar eshte tashme larg.Nuk e kuptoj si nuk gjendet gjekundi titulli "MJESHTER I MADH",duke qene se u mor ne Korçe po ate dite qe mori dhe titullin "QYTETAR NDERI I KORCES"

## Lidhje të jashtme 
* Interviste me aktorin Roland Trebicka nga Gjergj Leka

## Referime
Yllka Mujo

**Yllka Mujo**, (1953 Tiranë), aktore shqiptare e filmit dhe e teatrit. Është nëna e Elia Zahariasë dhe Amos Zaharia

## Biografia
Lindi në Tiranë në 15 tetor 1953. Mbaroi për kanto në Liceun Artistik dhe më pas për aktore në Institutin e Lartë të Arteve, ndërsa më 1974 u emërua në Teatrin Popullor.

Në teatër ka interpretuar në dhjetëra shfaqje, midis të cilave te “Orët e Kremlinit” e Pogodin, “Luiza Miler” e Shilerit, “Përmbytja e Madhe” e K. Jakovës, “Vizita e Inspektorit” e Pristlit, “Nata e dymbëdhjetë” dhe “Zbutja e kryeneçes” e Shekspirit, “Natë me hënë” e Kadaresë, “Këngëtarja tullace” e Ioneskos, “Zonjusha Zhuli” e Stinbergut, “Kujdes! Kafshon” e A. Gernit.

Ka interpretuar në filmat “I teti në Bronx”, “Malet me blerim mbuluar”, “Zonja nga qyteti”, “Kur hidheshin themelet”, “Taulanti kërkon një motër” etj. Është aktore me kërkesa, me plastikë të zhdërvjelltë, energjike, shpërthyese; dallon për trajtimin e mençur dhe të kulturuar të roleve, duke rikuptimësuar në kohë idetë dhe gjendjet e tyre emocionale. Yllka Mujo kalon lehtësisht sa nga drama në komedi, sa nga personazhet me mbartje psikologjike e përjetime të brendshme, tek personazhet komike, deri paroditë dhe groteskë. Më 1995 fitoi çmimin “Aleksandër Moisiu” si aktorja më e mirë e Festivalit Kombëtar të Teatrove për rolin e Julias në dramën “Fernando Krafti më ka shkruar këtë letër” të Dorstit. Mban titullin Artiste e merituar.

## Filmografia 
*Der Albaner - (2010)
*Lule të kuqe, lule të zeza - (2003)  
*Lettere al vento - Letra ere - (2003)
*Shpella e piratëve - (1990) 
*Kush e solli Doruntinën (1989) teatër-drama, rol episodik, nje nga vejushat
*Rikonstruksioni - (1988) Ajkuna 
*Taulanti kërkon një motër - (1984)....Zana, nena e Taulantit 
*Kur hidheshin themelet - (1978) 
*Zonja nga qyteti - (1976) Shpresa 
*Beni ecën vetë - (1975)..........Leta, nena e Benit
*Rrugicat që kërkonin diell - (1975) Semi
*Malet me blerim mbuluar - (1971) Lilo Labja
*I teti në bronz - (1970) Alma

## Theater 
* 15 ditë prilli - (2025) Teatri "A.Moisiu"
* 7 minuta - 
* 8 femra - 
* Filumena Marturano - (2009) teatër
* Të jesh nënë - (2006) Teatri "A.Moisiu"
* Pamje nga ura - (2007) teatër
* 8 persona plus - (1994) komedi-teatër
* Nata e dymbëdhjetë - teatër-komedi
* Natë me hënë (1990) teater

## Lidhje të jashtme
*
Monoteizmi

**Monoteizmi** — "besimi në një Zot" ( nga greq. "μόνος", monos = *vetëm, një* dhe "θεός", theos = *zot, perëndi*) është besimi fetar në një hyjni të vetme të njohur me emërtimin Perëndi. 

Fetë më të njohura monoteiste të radhitura në kohë janë:
* Judaizmi
* Krishterimi
* Islami
* Zarathustrizmi
* Bahaizmi

## Shiko edhe 
* Politeizmi

## Referime 
Ana e kundërt e monoteizmit është politeizmi.
Hyjnitë

[parapamje|[Krishti Pantokrator i Manastirit të Shën Katerinës në Sinai, një ikonë encaustike e shekullit të 6-të.]]
**Hyjnitë** janë qenie të mbinatyrshme, të cilat konsiderohen hyjnore ose të shenjta. Hyjnitë përshkruhen zakonisht si "perëndi apo perëndeshë (në një fe politeiste)", ose diçka që respektohet si hyjnore. C. Scott Littleton përkufizon një hyjni si "një qenie me fuqi më të madhe se ato të njerëzve të zakonshëm, por që ndërvepron me njerëzit, pozitivisht apo negativisht, në mënyra që i çojnë njerëzit në nivele të reja të vetëdijes, përtej preokupimeve të bazuara të jetës së zakonshme". Në gjuhën shqipe, në rastin e gjinisë mashkullore quhet hyjni, ndërsa në rastin e gjinisë femërore, quhet hyjneshë.

Fetë mund të kategorizohen nga sa hyjnitë ata adhurojnë. Fetë monoteiste pranojnë vetëm një hyjni (kryesisht të referuar si Perëndi), fetë politeiste pranojnë hyjnitë e shumta. Fetë henotheiste pranojnë një hyjni supreme pa u mohuar hyjnitë e tjera, duke i konsideruar ato si aspekte të të njëjtit parim hyjnor; dhe fetë jo teiste mohojnë çdo hyjni të lartë krijues të përjetshëm, por pranojnë një panteon të hyjnive që jetojnë, vdesin dhe mund të rilinden si çdo qenie tjetër.

Megjithëse shumica e feve monoteiste tradicionalisht e parashikojnë Perëndinë e tyre si të gjithëfuqishëm, të gjithëpranishëm, të gjithëdijshëm, të gjithëpranishëm dhe të përjetshëm, asnjë nga këto cilësi nuk janë thelbësore për përcaktimin e "hyjnisë" politeiste dhe kulturat e ndryshme konceptuan hyjnitë e tyre ndryshe. ndërsa fetë e tjera u referohen hyjnive të tyre në mënyra të ndryshme - mashkullore, femërore, androgjene dhe pa gjini.

Historikisht, shumë kultura të lashta - duke përfshirë mesopotamët e lashtë, egjiptianët e lashtë, grekët e lashtë, romakët, njerëzit e veriut - personifikonin fenomenet natyrore ndryshe si shkaqe apo efekte të qëllimshme. Disa hyjne Avestane dhe Vedike u konsideruan si koncepte etike. Hyjnitë u parashikuan si një formë ekzistence (Sawsar) pas rilindjes, për qeniet njerëzore që fitojnë meritë përmes një jete etike, ku bëhen hyjnitë kujdestare dhe jetojnë me lumturi në qiell, por gjithashtu i nënshtrohen vdekjes kur meritat e tyre janë të humbura.

## Shiko edhe 
* Mitologjia greke
* Perëndia

## Referime
Violeta Manushi

**Violeta Manushi** (6 mars 1926 -  27 korrik 2007) ishte një aktore shqiptare.  Ajo ishte një nga ikonat e Teatrit Kombëtar të Tiranës, aktive edhe pas 48 vjetësh Aktore e madhe, që ka shkëlqyer njësoj si në komedi (Ollga tek “Zonja nga qyteti”) ashtu edhe në dramë (Nica tek “Gjenerali i ushtrisë së vdekur”). Numëron mbi 100 role në teatër dhe 16 në kinema. Në maj 2004 u rikthye me sukses në skenën e Teatrit Kombëtar, me tragjikomedinë “Streha e të harruarve”.

## Jeta 
Violeta Manushi lindi në Korçë. Ish-punëtorja e tipografisë, vetëm 20 vjeçe u regjistrua në shkollën e parë dramatike, të hapur pranë Teatrit të Shtetit (sot TK), më 1946. U shqua menjëherë për vërtetësi, spontanitet e natyrshmëri të rrallë, por edhe disiplinë e vullnet të hekurt. Në dramën “Orët e Kremlinit” (1957) ajo luajti njëherësh tre role, duke shënuar kështu një rekord origjinal, ende në fuqi.

Më pas shkëlqeu në rolet protagoniste në komeditë “Gratë gazmore të Uindsorit” (1959) dhe “Morali i zonjës Dulska” (1958). Nga dramaturgjia kombëtare interpretoi me shumë sukses Olimbinë te “Karnavalet e Korçës” (1964), Zyhranë te “Fytyra e dytë” (1968), Nicën te “Gjenerali i ushtrisë së vdekur” (1971), Ollgën te “Zonja nga qyteti” (1975) dhe teton te “Pallati 176” (1985), duke u transformuar tërësisht në secilin prej tyre.

Ka luajtur edhe në 16 filma, që nga “Tana” (1958) e deri tek “Rrethimi i vogël” (1989) dhe një teledramë “Gjenerali i ushtrisë së vdekur” (1976). Për rolin e teto Ollgës tek “Zonja nga qyteti” fitoi Medaljonin e Festivalit të Filmit më 1977

## Jeta personale dhe vdekja 
Violeta Manushi nuk u martua kurrë dhe nuk pati fëmijë. Ajo u nda nga jeta ne moshen 81 vjecare me 26 korrik 2007 ne Tiranë, Shqipëri.

## Filmografia 
*Trishtimi i zonjës Shnajder (2008) - Banakjere  (film i xhiruar ne 2005, para se ajo te vdiste)
*Streha e te harruarve (2004)
*Sirena e vogel 2: Rikthim ne det (2000) - Morgana (dublim shqip) - filmi eshte dubluar ne shqip ne vitin 2003
*Valsi i Titanikut (1990) - Gjyshja
*Eja! - (1987) - Ruzhdia
*Telefoni i një mëngjesi - (1987) -  Banakierja
*Rrethimi i vogël (1986) - Frosë Guri
*Pallati 176 - (1986) - Teto Rita
*Taulanti kërkon një motër (1984) - Tezja
*Nje vonese e vogel (1982) - Nëna 
*Një shoqe nga fshati - (1980) - Ollgë Stefani
*Përtej mureve të gurta - (1979) - Gjyshja e Asimesë
*Zemrat që nuk plaken - (1977) - Bashkëshortja e Azemit
*Zonja nga qyteti - (1976) -  Ollgë Stefani
*Gjenerali i ushtrisë së vdekur (1976) - Plaka Nicë
*Mimoza llastica - (1973) - Gjyshja e Mimozës
*Gjurma - (1970) - Vjehrra e Artanit
*Perse bie kjo daulle (1968) - Banakiere
*Plagë të vjetra (1968) - Mamaja e Verës
*Vitet e para - (1966) - Lonevica
*Karnavalet e Korces  (1964) - Olimbia
*Debatik - (1961) - Maria
*Tana - (1958) -  Ngjela

## Referime
Bedinja

**Bedinjë**, () ёshtё fshat nё komunën e Kumanovës, Maqedoni.

## Gjeografia 
Bedinje është një vendbanim në veri të Republikës së Maqedonisë, në komunën e Kumanovës.

## Demografia 
Fshati Bedinjë është një venbanim i madh me një popullsi prej 2327 banorësh, sipas vitit 2002. Shumicën e Bedinjës e përbëjnë maqedonasit dhe shqiptarët, pastaj serbët dhe romët.

#### Tabela e Popullsisë (2002)
Karabiçani

**Karabiçani** () është një fshat në pjesën verilindore të Maqedonisë së Veriut, në komunën e Kumanovës. Sipas regjistrimit të vitit 2002, në fshat gjenden 43 banorë. 

## Gjeografia 
Fshati shtrihet në pjesën më veriore të Maqedonisë së Veriut, afër kufirit me Serbinë (3 kilometra). Ai gjendet 12 kilometra në veri të qytetit me të afërt, Kumanovës. Karabiçani shtrihet në rajonin historik të Zhegligovës, në malësi, me lartësi mbidetare afro 550 metra. Në lindje të fshatit është mali Rujen. 

Rajoni kadastral i Karabiçanit kufizohet me Sopotin në veri, Sushevën në verilindje, Çetircën në juglindje dhe Tabanocin në jugperëndim.
Kojnarja e Epërme

## Demografia 
Popullsia e fshatit është e përzier, shumicën e përbëjnë maqedonasit, serbët dhe shqiptarët.

#### Tabela e Popullsisë (2002) 
## Historia 
Te gjith banorët e këti fshati e kanë prejardhjen nga një fshat që gjindet në republikën e Kosovës në kufi me Maqedoninë ai fshat quhet Dunav. Është vënë kodrinore malor ku të gjith banorët janë shpërngulur nga fshati Dunav disa janë vendosur në Gjilan kurse disa në Kojnare e Epërme të Kumanovës.
Tabanoci

parapamje|stacioni Hekurudhor Tabanoc
parapamje|Kufiri Tabanoc
Tabanoci eshte nje fshat i vogel ne verilindje te Maqedonise aty gjendet Kalimi kufitar ndermjet Maqedonis dhe Serbis.Banoret e ktij fshati jane kryesisht te popullates Maqedonase.Neper ket fshat kalon Hekurudha dhe Autostrada e serbis A1(E-75) ku mbaron aty dhe fillon Autostrada e Maqedonis M1(E-75)neper Ket fshat kalon edhe lumi i Bajkes nga fshati Miratoc pastaj e merr emrin Lumi i Tabanocit ky lum rrjedh pergjat Hekurudhes dhe Autostrades deri ne KumanovTabanoci shtrihet ne Veri prej Kumanoves ne Perendim Kufizohet me Fshatin Llojan Qe gjendet ne Perendim afer 4kilometra. Ne Veri perendim me fshatin Miratoc Qe gjindet afer 3 kilometra dhe matan kufirit ne Serbi .pastj ne lindje afer 2kilometra me Fshatin  Sopot
Ku ka më mirë se me qenë shqiptar

**Ku ka më mirë se me qenë shqiptar** apo ''kush m' ka faj që jam shqiptar* është një video copë e grupit shqiptar nga Kosova Asgjë Sikur Dielli.  

Ky është video copa e parë e animuar e një kënge të këtij grupi. Në këtë copë filmi bëhet reflektimi i këngës me ambiente figurative surrealiste, me një dozë të vogël ironie dhe sarkazmi ndaj patriotizmit romantik.  

Video copa *Ku ka më mirë se me qenë shqiptar'' në vitin 2006 maur pjesë në Video Fest 2006 dhe u shpërblye me çmimin e këtij festivali në kategorinë Video copa më e mirë.  

## Lidhje të jashtme 
* Video copa në Faqen zyrtare
Ndodhemi

** Ndodhemi ** është një video copë e grupit shqiptar nga Kosova Asgjë Sikur Dielli.

Skenat e paraqitura në video copë janë xhirime të bëra gjatë incizimit të albumit me të njëjtin titull në studion muzikore. Po ashtu në të janë të futura fotografi e fotografit Samir Karahoda  Fotografit e futura në skena janë nga koncerti i parë publikues i albumit në Prishtinë si dhe fotografi tera të bëra gjatë provave për incizim. Sekuenca në e video copës ku shihet paraqitja e gjallë janë nga një koncert në Ferizaj.

Realizimi është bërë nga anëtarët e grupit Asgjë sikur dielli dhe dashamirët e këtij grupi . Samir Karahoda dhe Jeton Jahaj.
## Lidhje të jashtme
* Video copa në Faqen zyrtare
Kur e di se nuk di

**Kur e di se nuk di** është një video copë e grupit shqiptar nga Kosova Asgjë Sikur Dielli.  

Realizimi i video copës është bërë kryekëput në dhe nga Instituti i Arteve në Bournemouth në verën e vitit 2002.  

Video copa është e bazuar në këngën dhe me të grupi tenton që të jep një vërejte në mënyrën artistike politikanëve të kohës. Ajo reflekton një gjendje shpirtërore të një individi të cilit realiteti ia ka thyer ëndrrat dhe ai nuk ka kurrfarë kontrolli ndaj botës së tij.  

*Kur e di se nuk di* është video copa e parë me të cilin grupi Asgjë Sikur Dielli është paraqitur në ekran para publikut me një gjë të tillë.  

## Lidhje të jashtme 
* Video copa në Faqen zyrtare të grupit *Asgjë Sikur Dielli*
Mendoja çdo gjë merr fund pa ty

**Mendoja çdo gjë merr fund pa ty** është një video copë e grupit shqiptar nga Kosova Asgjë Sikur Dielli.  

Realizimi i video copës është bërë nga televizioni Koha Vizion gjatë verës së 2002-ës, nën regjinë e Orhan Kerkezit luajnë Beatriçe Sopa dhe anëtarët e grupit.

Për ndryshim nga kënga video copa ndryshon nga publikimi i këngës në televizionin e atëhershëm kosovar RTP. Realizimi i kësaj video cope e bëri të njohur edhe për të rinjtë në pjesët tjera të trojeve shqiptare, këngën që më parë ishte e pëlqyer nga rinia shqiptare në Jugosllavi. Me publikimin e kësaj cope në KTV e më vonë edhe në stacionet tjera televizive, grupi Asgjë Sikur Dielli shumë shpejtë ja arriti të pushtojë majën e listave të këngëve në radiostacione dhe televizionet shqiptare. 

## Lidhje të jashtme 
* Video copa në Faqen zyrtare
Autori ekzekutiv

**Autori ekzekutiv** është term i përdorur për të treguar mbajtësin e disa apo të gjitha të drejtave mbi krijimtari artistike si p.sh.m (vepra letrare, muzikore, teatrale etj.). Ndryshe nga autori i mirëfilltë, autori ekzekutiv nuk do të thotë të jetë krijuesi i vërtetë veprës, por ai zotëron një pjesë apo në tërësi të drejtat mbi veprën. Mënyrat e marrjes së të drejtave për një vepër janë të ndryshme.

Të drejtat mbi krijimtarinë apo veprën e përbërë të kryer nga një grup personash ndodh që njëri nga ata të mbajë të drejtën e publikimit, ndërsa të tjerët të mbajnë të drejtën mbi kopjimin apo ndryshimin e krijimtarisë së tyre. Personi që mban të drejtën e publikimit në këto raste mund të jetë person juridik, i cili ka bërë financimin e asaj vepre apo krijimtarie që sipas ligjeve ekonomike konsiderohet produkt.

Në jetën e përditshme ndodh që krijuesit d.m.th autorët e veprës apo krijimtarisë me marrëveshje të arritura me ndonjë publikues të heqin dorë nga e drejta mbrojtjes së publikimit. Në këto raste poseduesi i së drejtës së publikimit nuk është autori i veprës, por autor ekzekutiv d.m.th mbajtës i së drejtë së publikimit ose botimit.

## Shiko dhe 
## Burimi i të dhënave
Eva Alikaj

**Eva Alikaj** është një aktore shqiptare. Në vitet 1980-90 ishte nga më të shquarat në kinemanë dhe teatrin shqiptar duke fituar disa kupa festivalesh të filmit artistik.

## Jeta
Eva Alikaj lindi në Tiranë më 25 prill 1961. Kur ishte vetëm 21 vjeç, në 1983, fitoi Kupën si Aktorja më e mirë e Festivalit V të Filmit Artistik Shqiptar, për rolin e Verës në filmin “Njeriu i mirë” (1982). Një vit më pas, u diplomua për aktore në Akademinë e Arteve të Tiranës dhe iu bashkua trupës së Teatrit Kombëtar. 

Vazhdon të luajë me sukses në film, duke u vlerësuar me çmime në gjithë vitet 1980. Karakteret janë Linda tek “Shirat e vjeshtës” (1984), që i dhuron Medalionin e Festivalit VI, Etleva tek “Treni niset në shtatë pa pesë” (1988) - Çmimin e Dytë. Role të tjerë janë Ilona në “Botë e padukshme” (1987), Ana në “Jeta në duart e tjetrit” (1990), Evgjenia në “I paharruari” (1984), Drita në “Vendimi” (1984), Irena në “Hije që mbeten pas” (1985), dhe Edlira në “Stolat në park” (1988).

Qysh prej vitit 1991 jeton në Austri, ku edhe u martua me një nështetas të huaj, duke marrë mbiemrin e tij, Eva Lossl. Në 1992, nga kriza e teatrit dhe artit shqiptar në përgjithesi, punoi si kameriere.

Në 1993 lind djalin e saj, Xhino, i cili studjon për violinë. Më 1995 u rikthye përkohësisht në Shqipëri dhe interpretoi rolin e fundit në filmin "Përdhunuesit". Në 2006 shfaqet në një rol të vogël të një filmi austriak. Në 2007 kthehet përkohësisht Tiranë për një muzikal. Hera e fundit e shfaqur në publikun shqiptar ishte në qershor 2009, për cmimet Kult.

Edhe në teatër ka një fillim shumë të mirë, në 1988, me rolin e Xhulietës në tragjedinë Romeo e Xhulieta të Shekspirit.

## Kritika 
Eva ka sinqeritet dhe natyrshmëri të interpretimit, duke krijuar edhe një portret të veçantë të saj. Në interpretimin e Xhulietës të Shekspirit, Eva i preku spektatorët e teatrit me zërin melodioz dhe sjelljen thuajse fëminore të një vajze të shkujdesur. Kritika rrëfeu që roli që interpretoi nuk e intimidoi aspak, përkundrazi ajo krijoi një tip të sinqertë e të thjeshtë që s'e kish lënë akoma adoleshencën.

## Filmografia 
* Muzikal Austrian - Lola Blau (2007) muzikal shfaqur ne Tiranë
* Vier Frauen und ein Todesfall .... Dalina (2 episode, 2007), - Mundtot , - Schlachtfest 
* Mord auf Rezept - (2006) (TV)          ....Pastruesja (Film Austriak)
* Përdhunuesit- (1995)
* Valsi i Titanikut (1990), teater-komedi
* Jeta në duart e tjetrit - (1990)          ..Ana 
* Stolat në park - (1988)              ........Edlira 
* Treni niset më shtatë pa pesë - (1988) .... Etleva
* Botë e padukshme - (1987)             ......Ilona 
* Hije që mbeten pas - (1985)           ......Irena
* Pallati 176 - (1985) ....Elsa
* Shirat e vjeshtës - (1984)         .......  Linda
* I paharruari - (1984)                  .... Evgjenia 
* Vendimi - (1984)                       .... Drita
* Njeriu i mirë - (1982)                 .... Vera

## Referime
Merluca

- *(Animalia)*
 - *(Chordata)*
 - *(Actinopterygii)*
 - *(Gadiformes)*
 - *(Merlucciidae)*

|-
|
* Merlucciidae *(Gill, 1884)*

|-
|
* *Lyconodes*
* *Lyconus*
* *Macruronus*
* *Merluccius*
* *Steindachneria*
* *Shënim: Për llojet shiko tekstin*

**Merluca** *(Merluccius bilinearis)* është një lloj peshku, që i përket familjes së peshqve të fisit gadiformes.
Kastriot Çaushi

**Kastriot Çaushi** lindi në Tepelenë më 14 qershor 1954. Aktor i mirënjohur i kinemasë shqiptare dhe filmave për të rritur si dhe profesor i aktrimit. Duke filluar nga viti 1997 është rektor i Akademisë së Arteve të Tiranës. U diplomua për aktor dhe disa vjet punoi në Teatrin “Skampa” të Elbasanit, më pas u rikthye në Tiranë, këtë herë si pedagog. Ka luajtur 18 role në filma artistikë, duke filluar me rolin e Fatmirit tek “Nusja dhe shtetrrethimi” (1976).

Në vitet ’80 ka pasur karrierë në ngjitje, duke fituar fillimisht Medalionin e Festivalit të Filmit me rolin e Vasil Laçit në filmin “Plumba Perandorit” (1980) dhe pastaj Kupën për aktorin më të mirë me rolin e Kujtimit në filmin “Qortimet e vjeshtës” dhe në fund përsëri Medalionin për rolin e Ilirit në filmin “Shirat e vjeshtës” (1984). Ndër filmat e tjerë të suksesshëm mund të përmendim “Apasionata” (1983), “Vendimi” (1984), “Ngjyrat e moshës” (1990) dhe (1994).

Pas dhjetë vjet pushimi u rikthye në kinema me filmin “Lule të kuqe, lule të zeza” (2004) të regjisorit Mevlan Shanaj.

## Filmografia 
# Në kërkim të kujt   serial - Almir Bali
# Dhimbja e dashurise  serial
# Lule të kuqe, lule të zeza,  
# Dashuria e fundit, 
# Ngjyrat e moshës, 
# Flutura në kabinën time,   - i fejuari i Flutures
# Tri ditë nga një jetë,  - Sandri 
# Vendimi,  si Kujtimi
# Shirat e vjeshtës,   si Iliri
# Apasionata,  - Arturi
# Qortimet e vjeshtës,  Kujtim Stefi
# Besa e kuqe,   Kelmendi
# Agimet e stinës së madhe  - Gori Muzaka
# Plumba perandorit  1980 - Vasil Laçi 
# Mëngjeze të reja,  - Komisari
# Liri a vdekje,  - Hajredini
# Radiostacioni,  Partizani
# Nusja dhe shtetrrethimi, 
#, 2021 -Babai i Danit

## Shih edhe 
* Universiteti i Arteve, Tiranë

## Burimet
Lec Bushati

**Lec Bushati** (Shkodër, 12 korrik 1923) ka qenë aktor i shquar Teatrit Migjeni dhe kinematografisë shqiptare. Për meritat e tij në fushën e aktrimit është nderuar me titullin Artist i Merituar.

## Biografia 
U lind në Shkodër më 10 korrik 1923, në rrugicën e murgeshave stigmatine. Arsimin fillor dhe atë të mesëm e ndoqi dhe e kreu në Kolegjin Saverian.
Përveç dhjetëra roleve në këtë teatër ka interpretuar edhe 14 role mbështetëse dhe episodike në filma, duke filluar me “Detyrë e posaçme” (K. Dhamo, 1963). Ka luajtur rolin kryesor, Vuksan Sadrin, ne filmin televiziv “Ditët që sollën pranverën” (1979), ndërsa role të tjerë të rëndësishëm luan edhe ne filmat “Nusja” (1980) “Flaka e maleve” (1982), “Të paftuarit” (1985), “Muri i gjallë” (1989).

Lista e plotë e filmave përmban edhe “Lugina e pushkatarëve” (1970), “Operacioni zjarri” (1973), “Rrugë të bardha” (1974), “Shembja e idhujve” (1977), “I treti” (1978), “Qortimet e vjeshtës” (1981) dhe “Fundi i një gjakmarrjeje” (1983).

## Filmografia 
* Muri i gjallë - (1989)...  Arbëri
* Të paftuarit - (1985)...  Babai i Hjorgës 
* Fundi i një gjakmarrjeje - (1983)
* Flaka e maleve (1982)...  Kol Marashi 
* Qortimet e vjeshtës - (1981)...  Sokol Marku
* Nusja (film) - (1980) 
* Mëngjese të reja - (1980)...  Dyqanxhiu
* Ditët që sollën pranverën - (1979)...  Vuksan Sadria
* I treti - (1978)...  Sokrati
* Shembja e idhujve - (1977)...  Kapedani.                  * Rrugicat qe kerkonin diell (1975)....kuestori.
* Rrugë të bardha - (1974)...  Fshatari
* Operacioni zjarri - (1973)...  Ndreca
* Lugina e pushkatarëve - (1970)...  Diversant
* Ngadhënjim mbi vdekjen - (1967)
* Detyrë e posaçme - (1963)... Ushtaraku i larte

## Referime
Haraçina

**Haraçinë**, () ёshtё fshat nё komunën e Haraçinës, Maqedoni.

## Historia 
Në vitin 1845 në betejën e Katllanovës dhe Haraçinës ushtria e  shqiptare e Dervish Carës u shpartallua nga forcat e mëdha osmane.
Orllanca

**Orllancë**, () ёshtё fshat nё komunën e Haraçinës, Maqedoni.

## Demografia 
80% janё breznjan nё fshatin Orllancё e tje.
Robert Ndrenika

**Robert Ndrenika** (lindur më 10 janar ne Vuno, në 1942) është një aktor shqiptar. Ai është emërua Artist i Popullit në vitin 1988.

## Jeta 
Robert Ndrenika lindi në Tiranë në 1942. Në vitet 1960-1964 ka studiuar për aktor ne Shkollën e Larte "Aleksander Moisiu". Nga ky vit, deri më 1970, punon si aktor në Teatrin "Skampa" te Elbasanit. Në vitet 1970-1974 punon si aktor në Teatrin e Institutit të Lartë të Arteve (sot Akademia e Arteve), më pas në Teatrin Kombëtar, deri sa doli në pension. Sot punon si aktor i lirë.

## Dramaturgjia kombëtare 
Ka qënë ndër aktorët që ka pasur ngarkesën më të madhe në teatër dhe kinematografi. Nga dramaturgjia kombëtare, midis të tjerash, ka interpretuar: "Besa" e Sami Frashërit, "Ura" e Minush Jeros, "Prefekti" i Besim Levonjës, "Familja e peshkatarit" e Sulejman Pitarkës, "Bashkë me agimin" e Kolë Jakovës, "Midis dy njerëzve" e Kiço Blushit, "Skënderbeu" i Lec Shllakut, "Gjenerali i ushtrisë së vdekur" dhe “Stinë e mërzitshme në Olimp” të Ismail Kadaresë, "Lumi i vdekur" i Jakov Xoxës, "Fytyra e dytë" dhe "Shkëlqimi dhe rënia e shokut Zylo" të Dritëro Agollit, "Shkallët" dhe "Shtëpia me dy porta" të Ruzhdi Pulahës.

## Dramaturgjia e huaj 
Nga dramaturgjia e huaj mund te përmendim "Shumë zhurme për asgjë", "Nata e dymbëdhjetë" dhe "Zbutja e kryeneçes" te Shekspirit, "I sëmuri për mend" dhe “Kopraci” të Molierit, "Udha e largët" e Arbuzovit, "Luiza Miler" e Shilerit, "Prometeu" dhe "Njeriu që pa vdekjen me sy" të Viktor Eftimiut, "Dashuri e tillë” e Kohoutit, "Banja" e Majakovskit, "Arturo Ui" e Brehtit, "Vdekja e një komisioneri" e Millerit, "Vizita e damës plake" e Dyrrenmatit, "Magjia e madhe” dhe “Cilindri” të De Filipos, "Darka e të marrëve" e Veberit, “6 vjet shtatzënë” e Cikliropulosit, “Pulëbardha” e Anton Çehovit, “Histori zooparku” e Ollbit, etj.

## Kinematografia 
Në kinematografi ka interpretuar mbi 30 filma, midis te cilëve mund të përmendim "Horizonte te hapura", "I teti në bronz", "Kapedani", "Shtigje lufte", "Në shtëpinë tonë", "Koncert ne vitin 1936", "Bolero" etj.

## Kolegët 
Ka punuar me regjisore teatri si Kujtim Spahivogli, Mihallaq Luarasi, Lec Shllaku, Pirro Mani, Esat Oktrova, Drita Agolli, Gëzim Kame, Fatos Haxhiraj, Kiço Londo, Kastriot Çipi, Hervin Çuli, dhe kineastë si Dhimitër Anagnosti, Viktor Gjika, Muharrem Fejzo, Piro Milkani, Saimir Kumbaro, Vladimir Prifti, etj.

## Nderimet 
Në vitin 1979 i është akorduar titulli "Artist i Merituar" dhe ne vitin 1988 titulli "Artist i Popullit". Është nderuar me Kupën për Aktorin më të Mire në Festivalin Kombëtar te Teatrit, më 1994, për rolin e Di Spetes në shfaqjen "Magjia e Madhe", te De Filipos dhe ne Festivalin e Filmit te vitit 1979, për rolin e Prefektit në filmin "Koncert në vitin 1936".
Eshte nderuar me titullin "Nderi i Kombit".

## Pedagogjia 
Për disa vite ka punuar si pedagog i mjeshtërisë së aktorit dhe fjalës artistike, në degën e aktrimit, në Institutin e Lartë te Arteve.

## Filmografia 
## Referime
Buzallakova

**Buzallakovë**, () ёshtё fshat nё komunën e Velesit, Maqedoni.

## Demografia 
Sipas regjistrimit të popullsisë së viti 2002, fshati kishte 1456 banorë nga të cilët 1443 ishin Shqiptarë, 2 Maqedonas, 3 Turq dhe 8 tjetër.

## Burimet  
## Lidhje të jashtme 
*vendndodhja
Qyprilliu

**Qyprili** (qe ishin **Titov Veles**) është nje qytet ne Maqedoninë e Veriut.

## Historia 
Velesi ka qenë një qytet i populluar edhe para 1000 viteve me Ilirë dhe me Thrakë, Velesi është një qytet i Shqipërisë etnike, tani është e populluar me më shumë popullatë Maqedonë Veles ka edhe Fshatra Shqipëtare por më shum ka Fshatra të populluara me Maqedonë, popullata Shqipëtare më së shumti kanë  shkuar në Turqi gjatë kohës së Jugosllavisë dhe tani quhet "Titov Veles" që do të thotë "Velesi Titos" nga presidenti i Jugosllavis Josip Broz Tito. Në kohën e Perandorisë Osmane Velesi quhej *Kypryly* sipas krijuesit te saj Qypryly Mehmed Pasha.

## Shih edhe 
* Roshniku
* Roshniku i Vogël
* Njësia administrative Roshnik
Frankfurter Allgemeine Zeitung

300px|right|Titulli i gazetës
**Frankfurter Allgemeine Zeitung** (**FAZ**) (lexo : *Frankfurta Allgemajne Cajtung*) është gazetë ditore regjionale në Gjermani.

Për nga politika është liberale-konservative ndërsa nga struktura legjislative e kësaj gazete llogaritet si shoqëri aksionarësh.  **FAZ** i takon shoqërisë së shtëpive botuese të pavarura në Gjermani dhe është gazetë e pavarur nga partitë politike apo organizata tjera.  

Tirazhi i gazetave të shitura në çerekun e parë të 2006-ës, llogaritet të jetë diku 363,465 copë brenda intervalit javorë (nga e hëna deri të shtunën).
Dekorata "Nënë Tereza"

**Urdhri "Nënë Tereza"** është një dekoratë nderi e Republikës së Shqipërisë që u jepet qytetarëve shqiptarë dhe të huaj për akte të shquara humanizmi ndaj kombit shqiptar dhe njerëzimit. Dekorata jepet me dekret nga Presidenti i Shqipërisë. Ky urdhër është i artë.

Deri më tani me Urdhri "Nënë Tereza" nga Presidenti janë dekoruar:

## 2002
* **Qendra Spitalore Universitare “Nënë Tereza”**, Tiranë			
* **Mons. Vincenzo Paglia**, Bovile Ernica (Fr),President i Komunitetit të Sant’ Egidio,  Itali

## 2003
* **Organizata Humanitare “Caritasi Shqiptar”**, Shqipëri, OJQ
* **Radio Vatikani**, Vatikan, Institucion

## 2007
***Pjetër Arbnori**, politikan shqiptar (pas vdekjes)
* **Valdas Adamkus**, President i Lituanisë
* **Stjepan Mesić**, President i Kroacisë

## Shiko dhe këtë
* Dekoratat në Republikën e Shqipërisë

## Burimi i të dhënave
* **Ligji** Nr.8113, datë 28.3.1996 PER DEKORATAT NE REPUBLIKEN E SHQIPERISE
* Dokumenti Urdhri Nene Tereza gjetur në gusht 2006 në faqen e Presidentit të Shqipërisë
Titulli "Martir i demokracisë"

**Medalja "Martir i Demokracisë"** është një dekorata nderi e Republikës së Shqipërisë që u jepet qytetarëve shqiptarë dhe të huaj, që janë martirizuar për veprimtarinë e tyre të shquar për lirinë, demokracinë dhe përparimin shoqëror të Shqipërisë dhe të kombit shqiptar. Dekorata jepet me dekret nga Presidenti i Shqipërisë. Ky urdhër është i artë.

Deri më tani me Medaljen "Martir i Demokracisë" nga Presidenti janë dekoruar:

* **Lukë Toma Curanaj** - Për luften kundër komunizmit

## Shiko dhe këtë
* Dekoratat në Republikën e Shqipërisë
## Burimi i të dhënave
* **Ligji** Nr.8113, datë 28.3.1996 PER DEKORATAT NE REPUBLIKEN E SHQIPERISE
Arnaqia

**Arnaqi**, ( ёshtё fshat nё komunën e Sarajit, Maqedoni.

Arnaqia eshte e ndare ne dy vendbanime ne:Arnaqi e epërme dhe e poshtme.Nëpër Arnaqi kalon lumi i thate (suvodolica)

ka 1077 te gjithe Shqiptarë Muslimanê
Bukoviqi

**Bukoviq**, () ёshtё fshat nё komunën e Sarajit, Maqedonia e Veriut.
Fshati shtrihet në pjesën veriore të Republikës së Maqedonisë së Veriut. Fshati është 20 km në perëndim nga qyteti më i afërt, Shkupi.

## Gjeografia dhe vendndodhja 
Neper rrugën kryesore të fshatit ngjitesh në fshatin malor Raoviç, nëpër fshat kalon lumi i thatë (Suvodolica). Në lindje ka Malin Osoj, Në veri-perendim Malin Lubin. Bukoviqi shtrihet në pjesën veriore të Republikës së Maqedonisë. Fshati është 20 km në perëndim nga qyteti më i afërt, Shkupi. Lartësia është rreth 360 metra.

## Historia 
Në fund të shekullit të 19-të, Bukoviç ishte një fshat si pjesë e Shkupit Kaza të Perandorisë Osmane. Sipas publikuesit bullgar Vasil K'nçov, në vitin 1900 fshati kishte 180 banorë Musliman Shqiptarë.

Pas Luftës së Dytë Ballkanike në vitin 1913, fshati ra nën sundimin e Serbisë. Ra nën pushtimin Bullgar në vitin 1915 deri në vitin 1918 dhe pas Luftës së Parë Botërore Bukoviqi ra nën pushtimin e Mbretërisë Jugosllave.

Që nga viti 1991, pas Shkëputjes e Jugosllavisë, Bukoviqi është nën pushtimin Maqedonas.

## Demografia 
Sipas regjistrimit të vitit 2002, fshati Bukoviq kishte gjithsej 1723 banorë.  Grupet etnike në fshat përfshijnë:

* Shqiptar 1721
* Maqedonas 1

* Të tjerët 1
Gllumova

**Gllumovë**, () ёshtё fshat nё komunën e Sarajit, Maqedoni.

## Gjeografia 
Gllumova gjendet në pjesën më jugore të Dërvendit, nja 10&nbsp;km larg Shkupit.  Në vitin 1994 ky fshat numëronte rreth 1.500 banorë, kryesisht shqiptarë.  Në veri ka fushën Draçe në jug Shishovën në lindje Gërçecin e liqenin artificial “Matka”, kurse në perendim ka Kodrën e Kishës.  Shtrihet mu afër ngushticës së Treskës (Iliridës), përballë Kepit të Shishovës.  Sipas një udhëpërshkruesi osman thuhet se Gllumova u themelua në vitin 1270 nga Kost Gllumovski, me fe krishtere.  Kurse sipas TD 200-1523 mësojmë se këtu perveç shqiptarëve në vitin 1523 jetonin : Xhemati i Kara Ogllanit, me 9 familje myslimane e me dy familje të tjera krishtere nga grupi etnik “jevg”Emri Gllumovë ka dalë nga onomatopeja e rënies së gurit apo ndonjë materie tjetër e ngurtë në ujë.  Kështu, fjala Gllum(ë) në të folmen e Dërvendit e ka kuptimin –zhytje, fundosje në ujë.  Si mëhallë më të vjetra janë ajo e Shkëkëve e Lokëve,Koloshëve që ka edhe në Zherovjan të Tetovës e në Kotrlinë (Kotlajnë) të Kaçanikut (Kosovë).  Banorët e Gllumovës nuk kanë mugruar shumë përveç në periudhen prej 1948/58 kur migruan 10 familje në Turqi për shkak të sjelljes së ligjit që detyronte heqjen e perdes për femra si dhe për shkak të ruajtjes së lirisë personale.  Çabej fjalën Gllumovë e shpjegon drejtë : ”fjalë Gllum (që është rrënjë e fjalës Gllumovë) Ndërlidhet me fjalën Shkrrapa-shkëmb që del mbi faqen e ujit.  Skoku për llagapin Lume thotë se në Gllumovë ka Lumës edhe pse ata vetë kanë pohuar se kanë ardhur nga Grupçina (Grupçini) i Dërvendit të Epër.  Skoku më tej vazhdon se me rëndësi është gjithashtu për prejardhjen e shqiptarëve të Shkupit të thuhet se shqiptarët e Gllumovës për nga e folmja dallohen nga ata të Gërçecit, Krushapekut e të Nerezit (duke i quajtur këta të fundit si torbeshë).
Sullara e Epërme

**Sullarë e Epërme**, (

**Sullara e Epërme (Gorno Svilare)**

Sullara e Epërme (maqedonisht: Горно Свиларе) është një fshat në komunën e Sarajit, në Maqedoninë e Veriut. Ndodhet në pjesën perëndimore të qytetit të Shkupit, në një zonë kodrinore malore, përballë Malit të Zhedenit dhe përreth është e rrethuar me pyje dhe natyrë të pasur.

**Gjeografia dhe vendndodhja**

Fshati shtrihet në një pozitë strategjike malore dhe ofron pamje të bukura të vargmaleve përreth. Në veri-perëndim të fshatit ndodhet një formacion shkëmbor natyror i njohur nga vendasit si Kepi i Shqipës dhe Kepi Keq. Zona përreth fshatit është e pasur me kullota, pyje me dushk dhe livadhe malore, të përdorura tradicionalisht nga banorët për bagëti dhe mbledhje bimësh mjekësore.

**Popullsia**

Sipas regjistrimit të fundit zyrtar në vitin 2002, Sullara e Epërme kishte gjithsej 712 banorë, prej të cilëve 711 ishin shqiptarë dhe 1 tjetër.

**Arsimi**

Në fshat gjendet shkolla fillore “Bedri Tairi”, e cila ofron mësim për klasat e ciklit të ulët për nxënësit e Sullarës së Epërme dhe fshatrave përreth. Shkolla është një pikë kyçe për edukimin fillestar dhe për zhvillimin arsimor të brezave të rinj.

**Natyra dhe biodiversiteti**

Zona malore përreth fshatit është pjesë e ekosistemit të pasur të Sharrit Lindor. Në pyjet përreth hasen kafshë të tilla si:

* Dhelpra
* Lepuri i egër
* Gici i egër
* Korba, skifteri, bufa
* Zvarranikë si hardhuca dhe gjarpër jo të rrezikshëm

Kepi i Shqipës është gjithashtu një vend i njohur për vëzhgimin e shpendëve dhe ka potencial për zhvillim turistik ekologjik.

Sporti dhe rekreacioni

Në Sullarë të Epërme mungon një fushë funksionale për aktivitete sportive dhe rekreative. Në të kaluarën është nisur një projekt për ndërtimin e një fushe sporti, por ai ka mbetur i papërfunduar dhe i braktisur, duke krijuar shqetësim të madh në komunitet. Të rinjtë shpeshherë detyrohen të luajnë në kushte të papërshtatshme ose të largohen në fshatra të tjerë për të ushtruar sport.

Banorët e fshatit kanë kërkuar në mënyrë të qetë dhe të vazhdueshme që ky projekt të përfundohet, duke e cilësuar si një nevojë urgjente për të mirën e komunitetit dhe brezave të rinj.

## Demografia 
Sipas regjistrimit të popullsisë së viti 2002 fshati kishte 712 banorë nga të cilët 711 ishin Shqiptarë dhe 1 tjetër.
Sullara e Poshtme

**Sullarë e Poshtme**, () ёshtё fshat nё komunën e Sarajit, Maqedoni.

## Demografia 
Sipas regjistrimit të popullsisë së viti 2002 fshati kishte 2010 banorë nga të cilët 1998 ishin Shqiptarë, 6 Maqedonas, dhe 6 tjetër.
Kondova

**Kondovë**, () ёshtё fshat nё komunën e Sarajit, Maqedoni.

## Historia 
Ky vendbanim gjendet në verilindje të Dërvendit ,reth 4 km largë lagjes së parë të Shkupit.Emri i këtij fshati të Dërvendit vjen nga emri personal Kondo,emër ky që ishte në përdorim të shpeshtë te shqiptarët dhe prapashtesës “ovo” (ovo).Duke mos u kënaqur vetëm me kaq ,në një shkrim lexuam se emri i këtij ojkonimi ,vjen nga emërtimi i banorëve të Kondovës ,ndoshta edhe nga trajta e vjetër Konduli(Konauli).

Fjala Konauli e ka kupitimin e fshatrave të pa tokë ,që punonin në pronat feudale. Sa i përket popullatës ,konstatuam se këta e kanë prejardhjen nga fisi Nicaj dhe fisit Shalë me përkatësi fetare muslimane .Filozofi grek Luci Seneka thotë :Kondovija (kondovia) haset në Maqedoni e fillon nga Draçja (fushë).Sipas rrëfimeve të pleqve ,thuhet se këtu ekziston varri i Hasanit i vitit 1210 ,ndoshta i të parit të tyre.Në gurin e varit është shkruar një mbishkrim me alfabet arabo-turk.Nga kjo del se shqiptarët kanë gjalluar që nga fillimi i shekullit XIII,e ndoshta edhe më herët .Emri Hasan del i vitit 970. -->
Kopanica

**Kopanicë**, () ёshtё fshat nё komunën e Sarajit, Maqedoni. Fshat shtrihet në veriperëndim të krahinёs Dërvendit rreth 19&nbsp;km larg Shkupit. Gjendet rrëze Malit Lubin.

## Gjeografia 
Fshati Kopanice gjendet ne Komunen e Sarajit,Krahina e Dervendit ne lartesi 530 metra ne Malin Ljubin mirepo tani po zgjerohet edhe ne Fushen e fshatit Rreze Malit Zheden, Ky fshat ne veri,verilindje kufizohet me fsh.Rashce ,ne Lindje me fsh. Lubin ne Juglindje Me malin Ljubin,ne Jugperendim me Fsh. Bojane dhe Perendim dhe veri perendim me Malin Zheden. Perball ka Malin Zheden me lartesi 1260 Metra mbi nivelin e detit Mbrapa ka majen e Ljubinit me 700 m.l.mb.

## Burimet
Matka

**Matkë**, () ёshtё fshat nё komunën e Sarajit, Maqedoni.

## Shih edhe 
Liqeni i Matkës

Canyoni Matka është një bukuri natyrore ku ka dy pjesë: pjesa e poshtme, që banorët e quajnë “tek dallget”, dhe pjesa e lartë, që e quajnë “brana” (centrala).

Pjesa e poshtme:

Në pjesën e poshtme është freskimi më i mirë sepse ka lëvizje të ujit dhe ka shumë dallge. Kur brana është e lëshuar pak, në pjesën e dallgeve më poshtë urës së dytë është më pak ujë (1 m). Kur ka ujë, mbushet rreth 4-7 m. Ka kafene ku është shumë freskët, por çmimet janë pak të larta.

Pjesa e lartë (brana, centrala):

Është shumë mirë. Uji është i qetë dhe thellësia e ujit është 45-60 m. Ka restorante përreth dhe është i rrethuar me shkëmbinj. Ka rrugë deri në 20 km dhe mund të ketë edhe më shumë. Ka kajake (30 min, 200 denarë për dy persona) dhe gjithashtu anije që të çon deri tek shpella. Është fantastike të vizitosh shpellën.

Adresa: X75W+W7F, Treska
Paniçari

**Paniçar**, () ёshtё fshat nё komunën e Sarajit, Maqedoni.

Është fshat malor ne thellesi te malit te thatë ne lartesi mbidetare reth 520 metra.

Popullsia ne vitin 2002 ka qene 260 te gjithë shqiptar musliman,kjo popullsi shkon duke u zvogluar sepse njerezit migrojn ne vendet perendimore ose ne qytet.
Çajlana

**Çajlanë**, () ёshtё fshat nё komunën e Sarajit, Maqedoni.

## Gjeografia 
### Etimologjia e emrit të fshatit
Ky toponim në hartën e maqedonisë është shënuar me emrin Çajlane. Shtrihet në jug të Dërvendit, 14&nbsp;km larg Shkupit. Në vitin 1994 numëronte 531 banorë shqiptarë. Gjatë pushtimit Osman qe pjesë e qarkut të Dërvendit të Tetovës (Bogazit), bashkë me katundet Raoviç, Semenishtë e Paniçar. Në TD 316 është shkruar fjala Çajles. Gjuhëtari Gjerman G. Meyeri shkruan se të parët e Çajlanës kanë qenë bujq të vyeshëm. Për rrënjën e fjalës “Çajlanë” Meyeri totë se fjala Çaj(ë)e ka kuptimin hap, punoj tokën me parmendë. Gjuhëtari Mlladenov për të thotë: toponimin Çajle nuk e ka hasur në terren, por Çajlana shkruhet në hartën ushtarake të Maqedonisë. Kurse sipas gjuhëtarit F.Rapaj fjala Çalan gjallon në të folmet e Vlorës.